ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่องหลักเกณฑ์และวิธีการยื่นคำขอจดทะเบียนจัดตั้งสมาคมฌาปนกิจสงเคราะห์จดทะเบียนแก้ไขหรือเพิ่มเติมข้อบังคับจดทะเบียนแต่งตั้งและเปลี่ยนตัวกรรมการของสมาคมฌาปนกิจสงเคราะห์และแบบของใบสำคัญแสดงการจดทะเบียนสมาคมฌาปนกิจสงเคราะห์ อาศัยอำนาจตามความในมาตรา ๗ มาตรา ๑๐วรรคสอง มาตรา ๑๑ วรรคหนึ่ง มาตรา ๑๖ วรรคสอง และมาตรา ๒๐ วรรคสองแห่งพระราชบัญญัติการฌาปนกิจสงเคราะห์ พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการพัฒนาสังคมและความมั่นคงของมนุษย์ออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงการพัฒนาสังคมและความมั่นคงของมนุษย์เรื่อง หลักเกณฑ์และวิธีการยื่นคำขอจดทะเบียนจัดตั้งสมาคมฌาปนกิจสงเคราะห์จดทะเบียนแก้ไขหรือเพิ่มเติมข้อบังคับจดทะเบียนแต่งตั้งและเปลี่ยนตัวกรรมการของสมาคมฌาปนกิจสงเคราะห์และแบบของใบสำคัญแสดงการจดทะเบียนสมาคมฌาปนกิจสงเคราะห์ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓การขอจดทะเบียนจัดตั้งสมาคมฌาปนกิจสงเคราะห์ให้ผู้เริ่มก่อการจัดตั้งจำนวนไม่น้อยกว่าเจ็ดคนยื่นคำขอตามแบบ ส.ฌ. ๑ ท้ายประกาศนี้ พร้อมด้วยเอกสารหลักฐาน ดังต่อไปนี้(๑) ข้อบังคับของสมาคมฌาปนกิจสงเคราะห์จำนวนสามฉบับ(๒) สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐและสำเนาทะเบียนบ้านของผู้เริ่มก่อการจัดตั้งทุกคน(๓) ประวัติของผู้เริ่มก่อการจัดตั้งทุกคนตามแบบ ส.ฌ. ๒ ท้ายประกาศนี้(๔) แผนผังแสดงที่ตั้งสำนักงานของสมาคมฌาปนกิจสงเคราะห์(๕) หนังสืออนุญาตให้ใช้สถานที่เพื่อเป็นที่ตั้งของสมาคมฌาปนกิจสงเคราะห์(๖) เอกสารอื่น ๆ (ถ้ามี)ข้อ๔การจดทะเบียนแก้ไขหรือเพิ่มเติมข้อบังคับของสมาคมฌาปนกิจสงเคราะห์ให้สมาคมฌาปนกิจสงเคราะห์ยื่นคำขอตามแบบ ส.ฌ. ๔ท้ายประกาศนี้ พร้อมด้วยเอกสารหลักฐาน ดังต่อไปนี้(๑)รายงานการประชุมใหญ่ที่มีมติให้มีการแก้ไขหรือเพิ่มเติมข้อบังคับของสมาคมฌาปนกิจสงเคราะห์(๒) ข้อบังคับของสมาคมฌาปนกิจสงเคราะห์เฉพาะส่วนที่แก้ไขหรือเพิ่มเติมข้อ๕การขอจดทะเบียนแต่งตั้งและเปลี่ยนตัวกรรมการของสมาคมฌาปนกิจสงเคราะห์ให้สมาคมฌาปนกิจสงเคราะห์ยื่นคำขอตามแบบ ส.ฌ. ๖ ท้ายประกาศนี้พร้อมด้วยเอกสารหลักฐาน ดังต่อไปนี้(๑)รายงานการประชุมใหญ่ของสมาคมฌาปนกิจสงเคราะห์ที่มีมติแต่งตั้งและเปลี่ยนตัวกรรมการของสมาคมฌาปนกิจสงเคราะห์(๒) ประวัติของกรรมการที่ได้รับเลือกตั้งตามแบบ ส.ฌ. ๒ ท้ายประกาศนี้(๓) สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐและสำเนาทะเบียนบ้านของกรรมการทุกคน(๔) เอกสารอื่น ๆ (ถ้ามี)ข้อ๖ การยื่นคำขอจดทะเบียนตามข้อ ๓ ข้อ๔ หรือข้อ ๕ ให้ยื่นต่อนายทะเบียนสมาคมฌาปนกิจสงเคราะห์ประจำท้องที่ที่สำนักงานสมาคมฌาปนกิจสงเคราะห์นั้นตั้งอยู่เมื่อได้รับคำขอจดทะเบียนตามวรรคหนึ่งแล้วให้นายทะเบียนสมาคมฌาปนกิจสงเคราะห์ประจำท้องที่ตรวจสอบเอกสารหลักฐานหากเห็นว่าเอกสารหลักฐานถูกต้องครบถ้วนและเข้าหลักเกณฑ์ที่รับจดทะเบียนได้ให้นายทะเบียนสมาคมฌาปนกิจสงเคราะห์ประจำท้องที่รับจดทะเบียนและออกใบสำคัญแสดงการจดทะเบียนจัดตั้งสมาคมฌาปนกิจสงเคราะห์ตามแบบส.ฌ. ๓ ท้ายประกาศนี้หรือใบสำคัญแสดงการจดทะเบียนแก้ไขหรือเพิ่มเติมข้อบังคับตามแบบ ส.ฌ. ๕ ท้ายประกาศนี้หรือใบสำคัญแสดงการจดทะเบียนแต่งตั้งและเปลี่ยนตัวกรรมการตามแบบ ส.ฌ. ๗ ท้ายประกาศนี้ แล้วแต่กรณีให้แก่สมาคมฌาปนกิจสงเคราะห์ข้อ๗ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้ ให้ผู้อำนวยการสำนักงานกิจการสตรีและสถาบันครอบครัวเป็นผู้วินิจฉัยชี้ขาดประกาศ ณ วันที่ ๒๗ธันวาคม พ.ศ. ๒๕๔๕อนุรักษ์ จุรีมาศรัฐมนตรีว่าการกระทรวงการพัฒนาสังคมและความมั่นคงของมนุษย์[เอกสารแนบท้าย]๑. คำขอจดทะเบียนสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์พ.ศ. ๒๕๔๕ (แบบ ส.ฌ. ๑)๒. ประวัติของผู้เริ่มก่อการจัดตั้งและกรรมการฌาปนกิจสงเคราะห์(แบบ ส.ฌ. ๒)๓. ใบสำคัญแสดงการจดทะเบียนสมาคมฌาปนกิจสงเคราะห์(แบบ ส.ฌ. ๓)๔. คำขอจดทะเบียนแก้ไขหรือเพิ่มเติมข้อบังคับสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์พ.ศ. ๒๕๔๕ (แบบ ส.ฌ. ๔)๕.ใบสำคัญแสดงการจดทะเบียนแก้ไขหรือเพิ่มเติมข้อบังคับ (แบบ ส.ฌ. ๕)๖. คำขอจดทะเบียนแต่งตั้งและเปลี่ยนตัวกรรมการสมาคมฌาปนกิจสงเคราะห์ตามพระราชบัญญัติการฌาปนกิจสงเคราะห์พ.ศ. ๒๕๔๕ (แบบ ส.ฌ. ๖)๗.ใบสำคัญแสดงการจดทะเบียนแต่งตั้งและเปลี่ยนตัวกรรมการ (แบบ ส.ฌ. ๗)(ดูข้อมูลจากภาพกฎหมาย)ปริญสินีย์/ผู้จัดทำ[๑] ราชกิจจานุเบกษาเล่ม ๑๒๐/ตอนพิเศษ ๓๑ ง/หน้า ๕/๑๓ มีนาคม ๒๕๔๖